Διηπειρωτικό Πρωτάθλημα WWE

Το Διηπειρωτικό Πρωτάθλημα (αγγλ: Intercontinental Championship) είναι επαγγελματικός τίτλος που διεκδικείται μόνο σε αγώνες πάλης και χρησιμοποιείται από το WWE. Πρόκειται για τον δεύτερο σε αξία τίτλο του WWE και ο τωρινός πρωταθλητής είναι ο Γκάντερ

Ιστορία
Ο τίτλος ιδρύθηκε στις 15 Σεπτεμβρίου του 1979 όταν ο Πατ Πάτερσον νίκησε τον Τεντ Ντιμπιάσι και ενοποίησε το Νοτιοαμερικανικό Πρωτάθλημα Βαρέων Βαρών και το Βορειοαμερικανικό Πρωτάθλημα Βαρέων Βαρών.

Όταν η εταιρία μετονομάστηκε σε WWE το 2002, ο Διηπειρωτικός Πρωταθλητής Ρομπ Βαν Νταμ νίκησε αρχικά τον Ιούλιο, τον Ευρωπαϊκό Πρωταθλητή Τζεφ Χάρντι και έναν μήνα μετά, τον Αύγουστο, και τον Σκληροπυρηνικό Πρωταθλητή, Τόμι Ντρίμερ, με αποτέλεσμα τα δυο τελευταία πρωταθλήματα να αφομοιωθούν από το Διηπειρωτικό Πρωτάθλημα.

Στο No Mercy του 2002, ο Παγκόσμιος Πρωταθλητής Βαρέων Βαρών Τριπλ Έιτς νίκησε τον Διηπειρωτικό Πρωταθλητή Κέιν και ο τίτλος τότε έγινε ανενεργός. Όμως τον Μάιο του 2003, ο Διευθυντής του Raw, ο Στιβ Όστιν επανέφερε τον τίτλο ως το δεύτερο τίτλο του Raw. Στο WWE Draft του 2009 ο Διηπειρωτικός Πρωταθλητής Ρέι Μυστέριο πήγε στο SmackDown με αποτέλεσμα ο τίτλος να μεταφερθεί και να παραμείνει ως τίτλος του SmackDown. Απο το 2012 και μετά ο τίτλος δεν ανήκει αποκλειστικά στο SmackDown και μπορεί να διεκδικηθεί απο οποιονδήποτε παλαιστή του WWE.

Ρεκόρ
Πρώτος Πρωταθλητής: Πατ Πάτερσον
Νεότερος Πρωταθλητής: Τζεφ Χάρντι (23 ετών)
Γηραιότερος Πρωταθλητής: Ρικ Φλερ (56 ετών)
Μακροβιότερη Θητεία: Χόνκυ Τονκ Μαν (454 μέρες)
Μικρότερη Θητεία: Τριπλ Έιτς (λόγω ενοποίησης)
Περισσότερες Θητείες: Κρις Τζέρικο (9 φορές)

Ο Τριπλ Έιτς έχει τη μικρότερη θητεία, γιατί ένωσε το Διηπειρωτικό Πρωτάθλημα με το Παγκόσμιο Πρωτάθλημα Βαρέων Βαρών αμέσως όταν το κέρδισε, ενώ η Τσάινα είναι η μόνη γυναίκα που κέρδισε τον τίτλο.

Ιστορικό Πρωταθλητών

Ευρωπαϊκό Πρωτάθλημα
Ο Ευρωπαϊκός τίτλος (WWE European Championship) που ήταν της εταιρείας WWE, ιδρύθηκε το 1997. Αποσύρθηκε το 2002, αφού εισχώρησε στο Διηπειρωτικό πρωτάθλημα.

Ρεκόρ
 Ο Ντι Λο Μπράουν με τον Γουίλιαμ Ρίγκαλ, έχουν ρεκόρ κατακτήσεων του τίτλου με 4 φορές. 
 206 μέρες έχει κρατήσει τον τίτλο, ο Μπρίτις Μπουλντόγκ, κάτι που είναι ρεκόρ.
 Το αρνητικό ρεκόρ, κατέχει ο τελευταίος πρωταθλητής Ρομπ Βαν Νταμ, καθώς ενοποίησε τον τίτλο.

Ιστορικό Πρωταθλητών

Σκληροπυρηνικό Πρωτάθλημα
Το Σκληροπυρηνικό Πρωτάθλημα (WWE Hardcore Championship) ανήκε στην εταιρεία WWE και υπήρξε από το 1998 ως το 2002. Οι κανονισμοί του ήταν απλοί, μπορούσαν να χρησιμοποιηθούν αντικείμενα ως όπλα στους αγώνες, που ήταν σκληροπυρηνικοί. Επίσης, όποιος ήθελε μπορούσε να διεκδικήσει τον τίτλο, όπου ήθελε, 24 ώρες την μέρα, 7 μέρες την εβδομάδα.

Ρεκόρ
 Οι 26 κατακτήσεις του Ρέιβεν είναι το ρεκόρ.
 Ο μακροβιότερος πρωταθλητής ήταν ο Μπιγκ Μπος Μαν με 97 μέρες. 
 Πολλοί παλαιστές έχασαν τον τίτλο αμέσως μόλις τον κατέκτησαν.

Παλαιστές που κατέκτησαν τον τίτλο
 Σε παρένθεση πόσες φορές τον κατέκτησαν.

Πηγές
http://wwe.com/inside/titlehistory/intercontinental

http://wwe.com/classics/titlehistory/euro

http://wwe.com/classics/titlehistory/hard

Δείτε επίσης
 Πρωτάθλημα WWE
 Ομαδικό Πρωτάθλημα WWE
 Πρωτάθλημα Ηνωμένων Πολιτειών WWE

Επαγγελματική Πάλη